**Varsinais-Suomen Bioanalyytikot ry 04.04.2023**

**Jäsenkirje**

**Keväinen tervehdys!**

**NYT MENNÄÄN VITOSELLA TEATTERIIN 24.5.23 keväiseen Kakskertaan!**

Olemme varanneet yhdistykselle 30 lippua Kakskerran Nuorisoseuran komedianäytelmään ”Saari nimeltä paratiisi”.

On kesäinen aamu vuonna 1928 Paratiisi-nimisellä saarella Kakskerran edustalla. Ulla Lahti on perustanut apulaisensa Annan kanssa saarelle pensionaatin ja ensimmäiset vieraat ovat juuri saapumassa Turusta höyrylaivalla. Kesänviettoon tulevat intohimoinen perhosharrastaja, englantilainen luonnontieteilijä, matkaopasta kirjoittava toimittaja ja tietysti myös muutama yllätysvieras tuoden mukanaan monenlaista sekasotkua. Vaikka voisi luulla, että Paratiisi-nimisessä paikassa ei mikään voi mennä vikaan, tulee pensionaatin avajaispäivästä todellinen pyöritys.

Ilmoittaudu viimeistään 5.5.2023 klo 16 mennessä yhdistyksen sähköpostiin bioanalyytikot@gmail.com sekä

maksa omavastuu 5€ yhdistyksen tilille FI87 1173 3000 1120 71 NDEAFIHH **viite 1 31034**

Esitykset Kakskerran Seuraintalolla osoitteessa Samppaantie 90, Turku (Turusta pääsee bussilla!)

**KANSAINVÄLINEN BIOANALYYTIKKOPÄIVÄ 15.4.2023**

Kansainvälistä bioanalyytikkopäivää vietetään joka puolella maailmaa samaan aikaan joka vuosi kerran kahdessa vuodessa vaihtuvalla teemalla, jonka vahvistaa maailman järjestömme IFBLS.

Teemana vuosille 2023-2024: (www.ifbls.org)

***Guardians of Quality and Patient Safety: Biomedical Laboratory Scientists***

***Bioanalyytikot – Laadun ja potilasturvallisuuden varmistajat***

Päivän tarkoituksena on tuoda esille bioanalyytikon työtä ja työn merkitystä. Ajattelimme koostaa nettisivuille ja someen kuvamateriaalia työstämme. Tähän toivomme jäseniltä apua!

Lähettäkää yhdistyksen sähköpostiin (bioanalyytikot@gmail.com) kuvia bioanalyytikoiden tehtäviin liittyen 12.4.23 mennessä. Muistakaa ottaa huomioon yleiset kuvausohjeet työpaikoillanne sekä pyytää kuvissa mahdollisesti esiintyviltä henkilöiltä julkaisulupa. Kaikkien kuvien lähettäneiden kesken arvomme yllätyspalkinnon!

**ILMOITTAUDU LIITON WEBINAARIIN 20.4.2023 klo 17.30-18.30 (liiton jäsensivujen kautta)**

Alamme koulutus täyttää 70 vuotta ja sen kunniaksi liitto järjestää jäsenilleen ilmaisen webinaarin:**70-vuotta Bioanalyytikkokoulutusta - haasteita ja onnistumisia,** matkassa mukana Seija Tuokko, opetusneuvos, lehtori, koulutuspäällikkö (emerita)

**RAUHAISAA PÄÄSIÄISEN AIKAA KAIKILLE!**